ב-8 במאי 2014 נכלל גורצקה בסגל המורחב של נבחרת גרמניה למונדיאל 2014 על ידי המאמן יואכים לב. ב-13 במאי 2014 ערך גורצקה את הופעת הבכורה שלו בנבחרת, כששיחק במחצית השנייה בתיקו 1–1 במשחק ידידות נגד נבחרת פולין. גורצקה נפצע בשריר באותו משחק ועל כן עזב את מחנה האימונים של נבחרת גרמניה ולא נכלל בסגל הנבחרת למונדיאל 2014. גורצקה היה חלק משמעותי מזכייתה של נבחרת גרמניה בגביע הקונפדרציות 2017 והיה מלך שערי הטורניר עם 3 שערים.